एपी ढिल्लों के गानों पर झूमी ऑडियंस, 40 मिनट चली सेरेमनी
WPL Opening Ceremony with Bollywood Actresses Kiara Advani and Kriti Sanon विमेंस प्रीमियर लीग का पहला सीजन आज से शुरू हो रहा है। गुजरात जायंट्स और मुंबई इंडियंस के बीच पहले मैच से पहले शाम 6:25 बजे से ओपनिंग सेरेमनी होगी। सेरेमनी मुंबई के डीवाई पाटिल
विमेंस प्रीमियर लीग का पहला सीजन शुरू हो चुका है और मुंबई ने पहला मुकाबला 143 रनों से जीता है। इस मैच से पहले मुंबई के डीवाई पाटिल स्टेडियम में बॉलीवुड एक्ट्रेस कियारा आडवाणी के धमाकेदार डांस के साथ ओपनिंग सेरेमनी की शुरुआत हुई। कियारा के बाद कृति सेनन और हिप हॉप सिंगर एपी ढिल्लों ने भी परफॉर्म किया। करीब 40 मिनट चली सेरेमनी के बाद टूर्नामेंट की ट्रॉफी रिवील की गई।
सेरेमनी मंदिरा बेदी ने होस्ट की। 
तीनों आर्टिस्ट ने 40 मिनट परफॉर्म किया 
शाम 6:25 बजे होस्ट मंदिरा बेदी ने सेरेमनी शुरू की। बॉलीवुड एक्ट्रेस कियारा आडवाणी ने कई गानों पर डांस के साथ पहली परफॉर्मेंस दी। उनके बाद कृति सेनन ने अपनी कई फिल्मों के गानों पर डांस किया। आखिर में हिप-हॉप सिंगर एपी ढिल्लों ने भी कई गाने गाए। तीनों की परफॉर्मेंस कुल 40 मिनट चली।
कियारा ने अपनी ही फिल्म 'गोविंदा नाम मेरा' के सॉन्ग 'बिजली' पर डांस किया। उनके बाद कृति ने 'परम सुंदरी' गाने पर डांस परफॉर्म किया। ढिल्लों ने 'ब्राउन मुंडे' गाने के साथ परफॉर्मेंस शुरू की। उन्होंने 'एक्सक्यूजेस' और 'बद्दल करते बाल खराब' गाने के साथ अपनी परफॉर्मेंस खत्म की।
BCCI ने ट्रॉफी रिवील की 
ओपनिंग सेरेमनी के बाद सभी 5 टीमों की कप्तानों को स्टेडियम के बीच में बुलाया गया। यहां BCCI सेक्रेटरी रोजर बिन्नी, सचिव जय शाह और IPL चेयरमैन अरुण धूमल भी पहुंचे। फिर शाम करीब 7:10 बजे पांचों कप्तानों ने टूर्नामेंट की ट्रॉफी से पर्दा उठाया।
फोटोज में देखें ओपनिंग सेरेमनी...
'ये तो बस शुरुआत है' एंथम रिलीज
ओपनिंग सेरेमनी से पहले दोपहर में BCCI सचिव जय शाह ने अपने ऑफिशियल ट्विटर हैंडल पर WPL का ऑफिशियल एंथम रिलीज किया है। शंकर महादेवन, हर्शदीप कौर और नीति मोहन समेत 6 सिंगर ने पूरा एंथम रिलीज किया। एंथम की टैगलाइन 'ये तो बस शुरुआत है' है। एंथम सुनने के लिए यहां क्लिक करें...
स्पोर्ट्स की ये खबरें भी पढ़ें...
मुंबई ने 143 रन से जीता WPL का पहला मैच
मुंबई इंडियंस ने पहली विमेंस प्रीमियर लीग (WPL) का ओपनिंग मैच जीत लिया है। टीम ने गुजरात जायंट्स को 143 रन के बड़े अंतर से हराया। बताना जरूरी है कि IPL की सबसे बड़ी जीत भी मुंबई इंडियंस के नाम पर दर्ज है। उसने 2017 के सीजन में दिल्ली डेयरडेविल्स (अब दिल्ली कैपिटल्स) को 146 रन के अंतर से हराया था। पढ़ें पूरी मैच रिपोर्ट 